พระราชกฤษฎีกาเปลี่ยนแปลงเขตเทศบาลเมืองปราจีนบุรีจังหวัดปราจีนบุรี(ฉบับที่ ๒)พ.ศ. ๒๔๙๙ ภูมิพลอดุลยเดชป.ร.ให้ไว้ ณ วันที่๓๑ พฤษภาคม พ.ศ. ๒๔๙๙เป็นปีที่ ๑๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองปราจีนบุรีจังหวัดปราจีนบุรี เพื่อความเหมาะสมแก่การบริหารกิจการท้องถิ่นยิ่งขึ้นอาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕ และมาตรา๑๒ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองปราจีนบุรีจังหวัดปราจีนบุรี (ฉบับที่ ๒) พ.ศ. ๒๔๙๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองปราจีนบุรี จังหวัดปราจีนบุรี ซึ่งได้กำหนดไว้ตามมาตรา๓ แห่งพระราชกฤษฎีกาเปลี่ยนแปลงเขตเทศบาลเมืองปราจีนบุรี จังหวัดปราจีนบุรี พ.ศ.๒๔๙๓ เสียใหม่ โดยมีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางทางรถไฟไปทางทิศตะวันออกเฉียงเหนือตามแนวเส้นตั้งฉากตรง กม. ๑๒๑.๔๖๕ เป็นระยะ ๕๐ เมตรเป็นเส้นขนานกับทางรถไฟไปทางทิศตะวันออกเฉียงใต้ ถึงจุดซึ่งอยู่ห่างจากศูนย์กลางทางรถไฟไปทางทิศตะวันออกเฉียงเหนือตามแนวเส้นตั้งฉากตรง กม. ๑๒๒.๙๒๒ เป็นระยะ ๕๐ เมตรซึ่งเป็นหลักเขตที่ ๒ด้านตะวันออก จากหลักเขตที่ ๒เป็นเส้นตรงไปทางทิศตะวันตกเฉียงใต้ ผ่านทางรถไฟตรง กม. ๑๒๒.๙๐๖ถึงฟากตะวันตกของถนนไปวัดแก้วพิจิตรห่างจากศูนย์กลางทางรถไฟไปทางทิศตะวันตกเฉียงใต้เป็นระยะ ๓๐๐ เมตร ซึ่งเป็นหลักเขตที่๓จากหลักเขตที่ ๓เป็นเส้นขนานกับทางรถไฟไปทางทิศตะวันตกเฉียงเหนือถึงจุดซึ่งอยู่ห่างศูนย์กลางถนนราษฎรดำริห์ไปทางทิศตะวันออกเฉียงใต้เป็นระยะ ๑๐๐เมตร ซึ่งเป็นหลักเขตที่ ๔จากหลักเขตที่ ๔ เป็นเส้นขนานกับถนนราษฎรดำริห์ไปทางทิศตะวันตกเฉียงใต้ถึงจุดซึ่งอยู่ห่างจากศูนย์กลางถนนราษฎรดำริห์ไปทางทิศตะวันออกเฉียงใต้ตามแนวเส้นตั้งฉากตรงกม. ๑.๗๗๒ เป็นระยะ ๑๐๐ เมตร ซึ่งเป็นหลักเขตที่ ๕จากหลักเขตที่ ๕ เป็นเส้นตรงไปทางทิศตะวันออกเฉียงใต้ถึงฟากตะวันตกของถนนไปวัดแก้วพิจิตร ห่างจากฝั่งเหนือของแม่น้ำปราจีนไปทางทิศเหนือเป็นระยะ๘๘ เมตร ซึ่งเป็นหลักเขตที่ ๖จากหลักเขตที่ ๖เลียบตามฟากตะวันตกของถนนไปวัดแก้วพิจิตรไปทางทิศใต้และเป็นเส้นตรงผ่านแม่น้ำปราจีนถึงจุดซึ่งอยู่ห่างจากฝั่งใต้ของแม่น้ำปราจีนไปทางทิศใต้เป็นระยะ๓๕๐ เมตร ซึ่งเป็นหลักเขตที่ ๗ด้านใต้ จากหลักเขตที่ ๗เป็นเส้นขนานกับฝั่งใต้ของแม่น้ำปราจีนไปทางทิศตะวันตกเฉียงเหนือถึงจุดซึ่งอยู่ห่างจากศูนย์กลางทางหลวงแผ่นดินสายฉะเชิงเทรา ปราจีนบุรีไปทางทิศตะวันออกเฉียงเหนือเป็นระยะ ๔๐๐ เมตรและห่างจากฝั่งใต้ของแม่น้ำปราจีนเป็นระยะ ๓๕๐ เมตร ซึ่งเป็นหลักเขตที่ ๘ด้านตะวันตก จากหลักเขตที่ ๘เป็นเส้นตรงไปทางทิศตะวันออกเฉียงเหนือถึงฝั่งเหนือของแม่น้ำปราจีนบุรีตรงปากคลองกะจะฝั่งตะวันออก ซึ่งเป็นหลักเขตที่ ๙จากหลักเขตที่ ๙เลียบตามฝั่งตะวันออกของคลองกะจะไปทางทิศเหนือเป็นระยะ ๓๒๐ เมตร ซึ่งเป็นหลักเขตที่๑๐จากหลักเขตที่ ๑๐ เป็นเส้นตรงไปทางทิศตะวันออกเฉียงใต้ถึงจุดซึ่งอยู่ห่างจากศูนย์กลางถนนราษฎรดำริห์ไปทางทิศตะวันตกเฉียงเหนือตามแนวเส้นตั้งฉากตรงกม. ๑.๗๗๒ เป็นระยะ ๑๐๐ เมตร ซึ่งเป็นหลักเขตที่ ๑๑จากหลักเขตที่ ๑๑ เป็นเส้นขนานกับถนนราษฎรดำริห์ไปทางทิศตะวันออกเฉียงเหนือถึงจุดซึ่งอยู่ห่างจากศูนย์กลางทางรถไฟไปทางทิศตะวันตกเฉียงใต้ เป็นระยะ ๓๐๐ เมตรซึ่งเป็นหลักเขตที่ ๑๒จากหลักเขตที่ ๑๒เป็นเส้นขนานกับทางรถไฟไปทางทิศตะวันตกเฉียงเหนือเป็นระยะ ๒๐๐ เมตรซึ่งเป็นหลักเขตที่ ๑๓จากหลักเขตที่ ๑๓ เป็นเส้นตรงไปทางทิศตะวันออกเฉียงเหนือผ่านทางรถไฟตรงกม. ๑๒๑.๔๖๕ และตรงไปจนบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ป. พิบูลสงครามนายกรัฐมนตรี[เอกสารแนบท้าย]๑.แผนที่เขตเทศบาลเมืองปราจีนบุรี(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เพื่อขยายเขตเทศบาลเมืองปราจีนบุรีด้านตะวันตกให้คลุมไปถึงทางหลวงแผ่นดินเพราะเป็นต้นทางที่ประชาชนไปมาติดต่อกันและเป็นบริเวณชุมนุมชนซึ่งสมควรที่เทศบาลจะได้จัดการทนุบำรุงท้องถิ่นบริเวณนี้ให้เจริญยิ่งขึ้นต่อไปศรินรัตน์/จัดทำ๘ พฤษภาคม ๒๕๖๓อรญา/ตรวจ๑๐ สิงหาคม ๒๕๖๓[๑] ราชกิจจานุเบกษาเล่ม ๗๓/ตอนที่ ๔๘/หน้า ๖๗๖/๑๒ มิถุนายน ๒๔๙๙